Alexander Löhr (20 Mei 1885 – 26 Februari 1947) adalah seorang panglima Tentera Udara Austria ("Österreichische Luftstreitkräfte") semasa era 1930an dan, selepas pengilhakan Austria ("Anschluss"), beliau menjadi salah seorang panglima perang Tentera Udara (Luftwaffe) Jerman. Löhr berkhidmat di dalam Luftwaffe semasa Perang Dunia Kedua. Löhr merupakan salah seorang dari tiga rakyat Austria yang naik ke pangkat "Generaloberst" (Kolonel Jeneral) didalam Wehrmacht Jerman. Lagi dua orang ialah Erhard Raus dan Lothar Rendulic.